Alumnes de l’Institut Peset Aleixandre fan una donació econòmica a favor de les dones maltractades
12/01/2017

# Alumnes de l’Institut Peset Aleixandre fan una donació econòmica a favor de les dones maltractades

[![La concejala Carmen Gayà recoge el dinero recaudado que irá a parar a una entidad que trabaja con mujeres víctimas de maltrato](/images/noticias/2017/01/gaya-estudiantes.jpg)](/images/noticias/2017/01/gaya-estudiantes.jpg)

12.01.2017

La Regidora d’Igualtat, Carmen Gayà ha arreplegat de mans dels estudiants els diners recaptats per la venda de llacets i que anirà directament a una entitat de suport a víctimes de violència de gènere

Amb motiu del dia Internacional contra la Violència de Gènere celebrat el passat 25 de Novembre, els i les alumnes de l'institut Peset Aleixandre iniciaren tot un seguit d'activitats (xarrades, anàlisi de la publicitat, seguiment de notícies...) destinades a conscienciar-se sobre la xacra social que suposa la violència masclista. Fruit d'aquella campanya els i les estudiants manufacturaren uns llacets per vendre i arreplegar fons per a donar suport a dones maltractades. Este matí la regidora d'Igualtat Carmen Gayà arreplegava de mà dels representants estudiantils la donació que anirà a parar a una entitat que treballa amb víctimes del maltractament.

La regidora ha agraït als estudiants l’ajuda i ha valorat molt positivament la campanya realitzada pels alumnes i dinamitzada per les educadores del centre.